Շարմազանովի խոսքով ՀՀԿ-ն այս որոշումն է կայացրել, քանի որ երկրում քաղաքական իրավիճակն է փոխվել. «Այսօր մեր երկրում քաղաքական ճգնաժամ է հայտնի իրադարձությունների պատճառով կամ հետեւանքով: Հայաստանում նոր իրողություններ են եւ մեկ անգամ չէ, որ մենք ասել ենք, որ մեզ համար առաջնայինը ոչ թե կուսակցության, այլ պետության շահն է: Մենք առաջնորդվում ենք` «կուսակցությանս հետ, բայց ազգիս համար» սկզբունքով: Մեր կուսակցության քաղաքական հայրերը, հիմնադիրները մեզ չեն ժառանգել կուսակցամոլության գաղափարը, մեզ ժառանգել են պետականաշինության եւ պետականամետության գաղափարը: ՀՀԿ-ն անկախ Հայաստանի պետականության ամենակարեւոր հիմնասյուներից մեկն է եւ դա չի նշանակում, որ դու միշտ պետք է լինես իշխանություն եւ միշտ պարտավոր ես կուսակցական շահը ավելի կարեւոր դասել, քան պետական շահը: Մեզ համար ամենավեհը պետության շահն է եւ մենք չունենք հայրենիք, որպեսզի տանենք ցնցումների»,-հայտարարեց Շարմազանովը: